CELEX: E2013P0001
Language: mt
Date: 2013-02-13 00:00:00
Title: Azzjoni mressqa fit- 13 ta' Frar 2013 minn Míla ehf. kontra l-Awtorità tas-Sorveljanza tal-EFTA (Kawża E-1/13)

9.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 132/13
            
         Azzjoni mressqa fit-13 ta' Frar 2013 minn Míla ehf. kontra l-Awtorità tas-Sorveljanza tal-EFTA
   (Kawża E-1/13)
   2013/C 132/08
   Fit-13 ta' Frar 2013 tressqet azzjoni kontra l-Awtorità tas-Sorveljanza tal-EFTA quddiem il-Qorti tal-EFTA minn Míla ehf., irrappreżentata minn Espen I. Bakken, avukat u Thomas Nordby, avukat, Arntzen de Besche Advokatfirma AS, Bygdøy allé 2, 0204 Oslo, Norway.
   Ir-Rikorrent jitlob lill-Qorti tal-EFTA sabiex:
   
               (1)
            
            
               Tiddikjara null l-Artikolu 1 tad-Deċiżjoni tal-Awtorità ta’ Sorveljanza tal-EFTA Nru 410/12/COL;
            
         
               (2)
            
            
               Tordna lill-Awtorità tħallas l-ispejjeż ta’ dawn il-proċedimenti.
            
         
      L-isfond legali u fattwali u r-raġunijiet legali miġjuba bħala sostenn:
   
   
               —
            
            
               Ir-Rikorrent ifittex l-annullament tad-Deċiżjoni tal-Awtorità tas-Sorveljanza tal-EFTA Nru 410/12/COL tal-21 ta' Novembru 2012, li tagħlaq il-każ mingħajr ma tinfetaħ proċedura ta’ investigazzjoni formali rigward jekk kera sussidjati ta' fibri ottiċi, li qabel kienu joperaw għan-nom tan-NATO, għal Vodafone, tistax titqies bħala għajnuna mill-Istat.
            
         
               —
            
            
               Id-deċiżjoni kkontestata kienet adottata bħala riżultat ta’ lment minn Míla ehf. dwar għajnuna mill-Istat illegali allegatament mogħtija mill-Ministeru tal-affarijiet barranin fl-Islanda permezz tal-kiri sussidjat għall-użu ta' żewġ fibri ottiċi li qabel kienu operati minn NATO. Fid-Deċiżjoni, l-Awtorità tas-Sorveljanza tal-EFTA sabet li l-kera mill-Aġenzija tad-Difiża tal-Ministeru għall-Affarijiet Barranin fl-Islanda ma' Og fjarskipti (magħrufa wkoll bħala “Vodafone”) tal-1 ta' Frar 2010 għall-użu u t-tħaddim ta' fibra ottika ma kinetx tinvolvi għajnuna mill-Istat fi ħdan it-tifsira tal-Artikolu 61(1) tal-Ftehim taż-ŻEE u għalqet il-każ mingħajr aktar investigazzjonijiet.
            
         
               —
            
            
               Ir-Rikorrent jiddikjara, inter alia, li:
               
                           —
                        
                        
                           id-deċiżjoni kkontestata hija bbażata fuq valutazzjoni inadegwata tal-fatti u applikazzjoni ħażina tal-każistika rilevanti;
                        
                     
                           —
                        
                        
                           l-Awtorità tas-Sorveljanza tal-EFTA naqset milli tibda proċedura ta’ investigazzjoni formali għal għajnuna mogħtija; u wkoll
                        
                     
                           —
                        
                        
                           l-Awtorità tas-Sorveljanza tal-EFTA naqset milli tipprovdi motivazzjoni suffiċjenti għas-sejbiet tagħhom.